[{"text_idx": "#000002", "text": "Batwyr Sir Gaerloyw gafodd y gorau o'r ail ddiwrnod yn erbyn Morgannwg yng Nghaerdydd ddydd Llun, gan eu rhoi nhw mewn safle cryf cyn diwedd y batiad cyntaf."}, {"text_idx": "#000003", "text": "Fe wnaeth Morgannwg ddechrau'r ail ddiwrnod ar sgo\u0302r o 246-6, ac fe lwyddon nhw i gyrraedd cyfanswm o 309 cyn colli eu wiced olaf."}, {"text_idx": "#000004", "text": "Eddie Byrom oedd seren y batiad cyntaf, gan gyrraedd sgo\u0302r o 78 wedi iddo fod ar 60 heb fod allan dros nos."}, {"text_idx": "#000005", "text": "Ond cafodd Sir Gaerloyw ddechrau da i'w batiad cyntaf nhw hefyd, gan gyrraedd 224-4 erbyn diwedd yr ail ddiwrnod."}, {"text_idx": "#000006", "text": "Y capten Chris Dent oedd prif sgoriwr yr ymwelwyr gyda 75, gyda Graeme van Buuren hefyd yn creu argraff gyda 65 heb fod allan."}, {"text_idx": "#000007", "text": "Bydd Caerloyw felly yn dechrau'r trydydd diwrnod 85 rhediad y tu o\u0302l i Forgannwg, ond gyda chwe wiced yn weddill."}]